Consuelo Díez Fernández

Consuelo Díez Fernández (Madril, 1958ko abuztuaren 16a) piano-jotzailea eta musikagilea da. Musika Arteetan doktorea da eta Konposizioan, Musika Elektronikoan eta Musika Informatikoan maisutasuna du; Artearen Historian ere lizentziaduna da.Consuelo Díez Fernández, directora del Festival Internacional de Música de Quintanar de la Orden: «Si fuera ministra de Educación, todo el mundo aprendería a leer música en el colegio»

 Bizitza 
Consuelo Díezen familiak ez du lotura zuzena izan musikarekin, baina gustuko izan du musika. Amaren aldetiko aitona oso musikazalea zen. Izeba bat piano-jotzailea izan da, gurasoek oso entzute ona izan dute eta musikarekiko gustu handia. Musika eskola ematea proposatu ziotenean, berak baietz esan zuen. 

Goi-mailako ikasketak Madrilgo kontserbatorioan egin zituen, eta goi-mailako titulu hauexek lortu zituen: Konposizioa, Pianoa eta Musikaren Teoria. Unibertsitate Konplutentsean Artearen Historian lizentziatu zen  

Ondoren, Estatu Batuetako Hartford-eko Unibertsitateko Hartt School of Music-en osatu zuen bere musika-prestakuntza. Bertan egin zuen doktoretza Musika Arteetan eta Konposizioan, Musika Elektronikoan eta Musika Informatikoan ere. Irakasle hauek izan zituen, besteak beste: Antón García Abril, R. Alís, C. Bernaola, L.de Pablo, Cristobal Halffter, J. Sellars eta R. Carl.  

 Bekak 
Estatuko eta atzerriko hainbat erakunderen bekak jaso ditu. 

Sari hauexek jaso ditu: “Norman Bayles Memorial Award in Composition”, “Real Art Ways” eta “Pi Kappa Lambda” (AEB), “Ciudad de Heidelberg” (Alemania) eta II. Konpositore Gazteen Panorama eta “Gazte Sortzaileak” (Espainia).

 Ibilbidea 
Espainia ordezkatzeko hautatua izan da UNESCOren Konpositoreen Nazioarteko Tribunan, Musika Garaikidearen Nazioarteko Elkartean (ISCM), Charles Ives Center-en (AEB) eta Boloniako Europako Biurtekoan (Italia). Mundu osoko jaialdi askotan parte hartu du.

Consuelo Díez Fernándezek Musika Elektroakustikoari buruzko “Nerabeen kantua” programa zuzendu zuen hainbat urtez Espainiako Irrati Nazionalean. Televisión Españolako (TVE) musika-aholkularia da. Hamazazpi diskografiatan daude bere lanak, eta Mundimúsican, RTVEn eta Arte-Tripharian ere argitaratu dira.

 Bestelako eginkizunak 

 1988an, Madrilgo Erkidegoko Informatika eta Konposizio Elektroakustikoko Laborategiaren sortzailea izan zen. 
 1992tik 1996ra, Madrilgo Erkidegoko Ferraz Kontserbatorioko zuzendaria izan zen, eta Konposizioa eta Musika Elektroakustikoa saileko kide izan zen 1988tik 2018ra.
 1997tik 2001era, Musika Garaikidea Zabaltzeko Zentroko eta Alacanteko Musika Garaikidearen Nazioarteko Jaialdiko (Kultura Ministerioa) zuzendaria izan zen.
 1998an, European Conference of Promoters of New Music (ECPNM) erakundeko Batzorde Betearazleko kide hautatu zuten.
 1999an, “Viva el espectáculo” saria jaso zuen Alacanteko 15. Jaialdiarengatik.
 2001ean, Erromako Adkins Chiti Fundazioaren Ohorezko Nazioarteko Batzordeko kide izendatu zuten.
 2002an, hainbat lan egin zituen Europar Batasunerako.
 2003an, SIMCren Nazioarteko Programazio Komiteak “Sabor a cristal” lana aukeratu zuen Espainiaren ordezkari izateko World Music Days jaialdian.
 2004an, Mantxako Nazioarteko Musika Jaialdiko (Quintanar de la Orden, Toledo) zuzendari izendatu zuten.
 2005ean, “Juan Martín de Nicolás” saria jaso zuen Mantxako 12. Jaialdiarengatik.
 2006an, musika-aholkularia hasi zen Madrilgo Erkidegoko Kultura Sailean.
 2018an, Madrilgo Goi Mailako Musika Errege Kontserbatorioko konposizio-departamentuko kidea da, eta analisi, harmonia eta konposizio irakasgaiak ematen ditu.

 Sariak eta aintzatespenak 

 1999an “Viva el espectáculo” saria jaso zuen Alacanteko 15. Jaialdiagatik.
 2001ean Erromako Adkins Chiti Fundazioaren Ohorezko Nazioarteko Batzordeko kide izendatu zuten.
 2003an, SIMCren Nazioarteko Programazio Komiteak “Sabor a cristal” lana aukeratu zuen Espainiaren ordezkari izateko World Music Days jaialdian.
 2005ean, “Juan Martín de Nicolás” saria jaso zuen Mantxako 12. Jaialdiagatik.
 Lanak 

 1981  Cartas a la oscuridad Andantino - Allegro - Allegretto - Presto
 1984  Dos Canciones
 1986  Jungle city
 1988  Ecos
 1995  Verde y Negro flauta eta  pianorako / saxo eta pianorako
 1996  Se ha parado el aire pianorako
 1999  Preludio en el Jardín
 1999  Sad para clave
 2009  Rumores del Puerto pianorako
 2013  Ligeramente se curva la luz

 Bestelako obrak 

 Cuatro Instantes, gaia aldaketekin
 El precio
 Niña valiente  soprano, flauta, biolontxelo eta pianorako
 Geometría del Agua
 Infierno Azul
 EL azul está prohibido
 Libertad Real
 Magma electroacústiko eta  pianorako 
 Trío Gala de Madrid kamara hirukotea flautarako, biolontxelorako eta pianorako
 Viento y silencio bostekorako
 Sentimientos bostekorako
 Tentative laukoterako
 Sein und Zeit pianorako
 Endurance pianorako
 Pasión Cutiva orkestrarako
 La Geometría del Agua orkestrarako
 Iliverir orkestrarako
 Ligeramente se curva la luz orkestrarako eta korurako
 Lluvia de Estrellas  11 klarineterako

 Erreferentziak 

 Kanpo estekak 

Kategoria:Madrildarrak
Kategoria:Emakume musikagileak
Kategoria:Espainiako musikagileak
Kategoria:Espainiako piano-jotzaileak
Kategoria:Emakume irakasleak
Kategoria:Espainiako irakasleak